b"\n_START_ARTICLE_\nMajor de Castella\n_START_SECTION_\nOr\xc3\xadgens familiars\n_START_PARAGRAPH_\nEra filla d'Ava de Ribagor\xc3\xa7a i de Garcia I de Castella. \xc3\x89s especialment transcendent que t\xc3\xa9 un germ\xc3\xa0, San\xc3\xa7 I Garcia de Castella, que pass\xc3\xa0 drets din\xc3\xa0stics a la seva filla M\xc3\xbania I de Castella, muller de San\xc3\xa7 III de Navarra. Aix\xc3\xad, quan aquest envaeix la part central del comtat, M\xc3\xbania I de Castella ja havia estat designada com a comtessa pels nobles locals. San\xc3\xa7 III de Navarra havia arribat a fer valdre la descend\xc3\xa8ncia de Munia I de Dadilda de Pallars per aconseguir-ho i que no hi havia cap branca familiar amb m\xc3\xa9s prioritat sobre la de Munia I. Sempre tenint en compte que es donava m\xc3\xa9s prioritat als infants que a les infantes d'uns mateixos pares.\n_START_SECTION_\nN\xc3\xbapcies i descendents\n_START_PARAGRAPH_\nEs cas\xc3\xa0 amb Ramon IV de Pallars Juss\xc3\xa0, i fou repudiada l'any 1020. No tingueren descend\xc3\xa8ncia.\n_START_SECTION_\nRefugi a la Ribagor\xc3\xa7a\n_START_PARAGRAPH_\nArran del repudi es refugi\xc3\xa0 a la regi\xc3\xb3 septentrional del comtat de Ribagor\xc3\xa7a, on exerc\xc3\xad com a comtessa, i d'on el comte de Pallars Juss\xc3\xa0 va intentar expulsar-la per prendre-li el comtat._NEWLINE_L'any 1017 M\xc3\xbania I de Castella fou designada comtessa de Ribagor\xc3\xa7a. Aix\xc3\xad doncs, l'any 1018 les tropes navarreses de San\xc3\xa7 III de Pamplona, marit de M\xc3\xbania I de Castella, entraren al comtat i n'enva\xc3\xafren la part central. Finalment, despr\xc3\xa9s d'una revolta esdevinguda el 1025, Major fou desposse\xc3\xafda del comtat, i finalment pass\xc3\xa0 a mans de San\xc3\xa7 III de Pamplona; aleshores, Major es retir\xc3\xa0 a Castella, on acabaria esdevenint abadessa del Monestir de Sant Miquel de Pedr\xc3\xb3s."